google/wiki40b huggingface dataset:
Trehjulssykkel

Trehjulssykkel er en sykkel med tre hjul. Trehjulssykler brukes særlig av små barn som ikke ennå har lært seg å sykle på vanlig sykkel med to hjul. Vanligvis er pedalene festet på akselen på forhjulet. Større trehjulssykler som blir drevet med pedaler og sykkelkjede, brukes for å få bedre balanse eller transportere varer og passasjerer. Sykkeltaxi har passasjerseter.
Gjøglerørn

Beskrivelse

Gjøglerørnen er lett gjenkjennelig med sitt røde ansikt, nebb, og ben, som gir kontrast til den mørke fjærdrakten. Hodet og undersiden er svart, baksiden og halen brun, og skuldrene er grå. Hunnen skiller seg fra hannen med å ha brune sekundære vingefjær. Halen er meget kort, og sammen med den hvite og svarte undersiden av vingene er den lett å identifisere i luften. Hunner kan også skilles fra hanner i luften ved at de har et smalt bånd av svart langs kanten på vingene, mens den svarte kanten hos hannene er mye bredere. Ungfugler er brune i fargen, har grønnaktig ansiktshud, og har lengre halefjær enn voksne. Det tar sju til åtte år å nå voksen fjærdrakt og farge. Voksne når en lengde på gjennomsnittlig 55-70 cm, og vingespennet kan nå opp til 186 cm.

Opphav til navnet

Det engelske navnet på gjøglerørn er bateleur og kommer fra det franske ordet for «gateunderholder». Dette franske ordet brukes også for linedansere, og fuglen har fått sitt navn etter hvordan den justerer vingene fra side til side som om den prøver å holde balansen mens den svever i luften. Denne karakteristiske bevegelsen i luften er også et avslørende tegn når den skal identifiseres.
On Tour in Brazil

On Tour in Brazil er et konsertalbum med a-ha, utgitt i 1989.
Fylkesvei 4010

Fylkesvei 4010 går mellom Skjævesland bru og Usland i Marnardal kommune. Veien er 1,4 km lang.
Frem til 2019 hadde veien betegnelsen Fylkesvei 321.
Brachydora

Utseende

Små, brede, blanke, mørke praktbiller. Oversiden er nokså ujevn og knudrete.

Utbredelse

Slekten lever på Madagaskar.
BankAxept

Historie

Bankkort i Norge ble etablert som en standardisert løsning for alle banker etter avtale med Sparebankforeningen og Den norske Bankforening. På begynnelsen av 1990-tallet ble de forskjellige norske banksystemene samkjørt og bankene etablerte en felles, elektronisk betalingsløsning (EFTPOS) via aksjeselskapet BankAxept AS som gjorde det mulig å betale med bankkort i forretninger. BankAxept AS ble stiftet 30. november 1991 og ble eid av sparebankene og forretningsbankene i fellesskap. Bank Axept-tjenesten ble lansert samme år av Bankenes BetalingsSentral (BBS). I 2010 slo BBS seg sammen med Pengeinstitutternes BetalingsSystemer i Danmark til det dansk-norske finansselskapet Nets, en av Nord-Europas største tilbydere av betalingskort og betalingsløsninger. I dag forvaltes merkevaren BankAxept av Finansnæringens Fellesorganisasjon (FNO). FNO administrerer også avtaleverket for BankAxept.
Fra 1. desember 2011 var det ikke lenger mulig å bruke magnetstripen på BankAxept-kortet i betalingsterminaler i Norge. Fra da av måtte en bruke chip (mikrobrikke).
For å møte utfordringene fra nye aktører og nye betalingsløsninger ble BankAxept AS etablert i april 2014. BankAxept AS utvikler nye betalingsløsninger i nye kanaler. I dette ligger blant annet kontaktløs betaling på kort og mobil, nettbetalingsløsninger og straksbetalinger. BankAxept AS er eid av bankene.

Bruk av tjenesten

Bank Axept er en samordnet tjeneste som gjør det mulig for en kjøper å godkjenne belastning av sin bankkonto til fordel for en selger med konto i annen bank. Alle norske bankkort har minimum BankAxept-funksjonalitet og kan i tillegg til uttak i minibanker, brukes i alle forretninger som har avtale med banken om bruk av BankAxept. De fleste banker med virksomhet i Norge tilbyr sine kunder bankkort med BankAxept. I Norge skjer derfor de fleste korttransaksjonene og det meste av pengeflyten i varehandelen via systemet med BankAxept-kort. En del debettransaksjoner skjer også med kort tilknyttet internasjonale betalingssystemer som Visa og MasterCard. Bruken av kredittkort er forholdsvis liten, men økende.
BankAxept er rimeligere for brukerstedene å akseptere sammenlignet med internasjonale betalingssystemer. Noe av årsaken til dette er at BankAxept-kort er forbundet med lav risiko og følgelig har få utgifter knyttet til sikkerhet.
I Norge kan varekjøp med bankkort over betalingsterminal ofte kombineres med uttak av kontanter inntil 1000 kroner uten å måtte betale et gebyr. For uttak av kontanter fra bankkort i minibank kan det belastes gebyr utenom bankens åpningstid eller dersom kontoen er i en annen bank enn den som eier minibanken.
Fordi kundene må bruke PIN-kode i BankAxept-systemet, men ikke med mange andre systemer, er det mye vanligere at stjålne debetkort blir misbrukt i kortsvindel på brukersteder som bare har avtale med de internasjonale betalingssystemene og på internett.
Lophorrhina donckieri

Utseende

En middelsstor (15-20 millimeter), avlang, rødbrunlig gullbasse. Hannen har et kort, spadeformet framspring i pannen. Pronotum er brunsvart eller mørkgrønt med brunoransje sidestriper hos hannen, rødbrunt hos hunnen. Dekkvingene er brunsvarte med brunoransje tegninger, de har en opphøyd lengderibbe.
Beina er mørke.

Utbredelse

Arten lever i Kongo og Tanzania.
Saint-Girons (Ariège)

Tour de France

Saint-Girons har flere ganger vært start- eller målby for etapper i sykkelrittet Tour de France. Byen var startby for 12. etappe i 1984, 15. etappe i 1988, 15. etappe i 1995 og for 14. etappe i 2003. Byen var målby for 8. etappe i 2009.
Vantage Point

Handling

Filmens handling er lagt til den spanske byen Salamanca, der den amerikanske presidenten Henry Ashton (spilt av William Hurt) arrangerer et anti-terror toppmøte. I løpet av en 23 minutter lang periode, utfolder det seg et attentat mot presidenten. Filmen ser på denne perioden om og om igjen, hver gang med en annen persons perspektiv, og legger dermed til et større bilde av puslespillet for hvert inntrykk.

Kritikere

Filmen fikk blandet kritikk. Den 29. februar meldte nettstedet Rotten Tomatoes at kun 35% av kritikerne ga filmen positiv omtale. Nettstedet Metacritic meldte at filmen hadde en gjennomsnittlig poengscore på 40 av 100, basert på 31 kritikker.

Salgstall

På sin første helg i USA, tjente filmen inn $22,8 millioner i 3 149 kinosaler i USA og Canada, noen som ga filmen førsteplass på filmratingene. Men da filmen Semi-Pro hadde sin premiere, falt filmen ned til andreplass og spilte inn $12 millioner i sin andre uke.
Ersfjorden (Berg)

Ersfjorden er en fjord på nordsiden av øya Senja i Berg kommune i Troms. Fjorden er syv kilometer lang. Den begynner mellom Oksneset i nordøst og Sporra i sørvest, og går i sørøstlig retning inn til bygda Ersfjord, innerst i fjordbotnen.
Fra sørsiden av fjorden går fjordarmen Steinfjorden. Ersfjorden er omgitt av høye, bratte og spisse fjell, hvor de høyeste når opp til rundt 800 meter over havet. Blant fjellene er de karakteristiske Okshornan, også kalt Djevelens tanngard. Ersfjorden har småbåthavn og er kjent for sin flotte sandstrand.
Fylkesvei 862 går langs den innerste delen av fjorden.
Vind fra vest

Vind fra vest er et musikkalbum med Lars Børke og Cathy Ryen, utgitt i 1982. Dette er duoens første og siste plate.
RTÉ One

Bakgrunn

RTÉ One startet faste sendinger 31. desember 1961, da som Telefís Éireann. I 1966 skiftet den navn til RTÉ og i deretter til RTÉ 1 i 1978. Fra oppstarten og frem til 1978, da RTÉ2 ble lansert, var kanalen den eneste på Irland. Kanalen startet opp med fargesendinger i begynnelsen av 1970-årene.
RTÉ One finansieres delvis av en kringkastingsavgift på fjernsyn og av reklame- og sponsorinntekter. I 2016 fikk kanalen tilført 46,23 millioner euro fra kringkastingsavgiften. I tillegg kom rundt 95 millioner euro fra reklame og sponsing. Kanalen hadde et totalforbruk på 142,6 millioner euro i 2016.
RTÉ One når 98 prosent av Irlands befolkning og sender i HD-kvalitet på det digitale bakkenettet på Irland. Kanalen er også tilgjengelig over landets kabel-tv-nett og på internettportalen RTÉ Live.
Kanalen er en allmennkanal som henvender seg til et bredt publikum med nyheter, idrett, serier og underholdning. RTÉ One er landets største tv-kanal og hadde i 2016 en markedsandel på 24,2 prosent av det irske tv-markedet. I november 2017 hadde markedsandelen falt til 18,5 prosent, men RTÉ One var fremdeles landets største tv-kanal.
Lånetakst

Lånetakst vil si den  den boligverdien som banken bruker som grunnlag for lån, pant og eventuelt tvangssalg av boliger. Lånetaksten er basert på verditaksten. 
Verditaksten fastsettes av en takstmann, ved kjøp og salg av hus, samt ved fastleggelse av lån og pant. Lånetaksten ligger vanligvis 20 % lavere enn verditakst. Boliglån ble opprinnelig beregnet ut fra lånetaksten. Nå beregnes boliglån ofte ut fra reel kjøpssum eller verditakst fremfor lånetaksten. Lånetaksten kan likevel gi en pekepinn om lånemuligheter for en bolig. I dag er lånetaksten ofte mest aktuell ved bodeling og ved arv.
I bolighandelen finner man i dag oftest verditaksten og lånetaksten i samme takstdokument ved kjøp og salg av bolig.
Sifang

Sifang (kinesisk 四方区; pinyin: Sìfāng Qū) var et bydistrikt i den kinesiske provins Shandong. Det tilhører byprefekturet Qingdao. Sifang hadde i 2004 et areal på 34,55 km² og talte 383 700 innbyggere (2004).
Den 30. november 2012 ble distriktet oppløst og området lagt til bydistriktet Shibei.
Jiaojibanen, en jernbanestrekning åpnet i 1904 som løper til Shandongs hovedstad Jinan, har sin østlige endestasjon i Sifang.
Hiroki Sakai

Landslaget

Han ble tatt ut i Japans tropp til VM i fotball 2018 i Russland.
Pazuzu

Pazuzu av og til Fazuzu eller Pazuza) er en gud innen babylonsk og assyrisk mytologi. Han er en vinddemon, sønn av guden Hanbi og bror til Humbaba. Han representerte sørvestvinden, stormens bærer.

Beskrivelse

Pazuzu beskrives som en kimære av menneskelige og animalske kroppsdeler. Kroppen er et menneskes, hodet av en løve eller er hund, ørnlignende føtter, to par vinger, hale av en skorpion. Han avbildes oftest med høyre hånd oppad og venstre nedad; en gest som har vært langlivet innen det okkulte.

Mytologi

Pazuzu er sørvestvindens gud som er kjent for å skape tørke og sult i de tørre årstider, og stormer i regntiden. Pazuzu var i strid med erkegudinnen Lamashtu, som også hun var kjent for å forøve skader på både mor og barn under barnets fødsel. Pazuzubeskytter mennesker fra farsotter og onde krefter, fremst gudinnen Lamashtu.
Hann. Münden

Navn

Tidligere har byens navn vært Münden, Münden an der Werra, Hannoverisch Münden og Hannoversch Münden. Da jernbanen ble bygget i Tyskland, ble det nødvendig å unngå forveksling med likelydende navn som Hannover-Schmünden, Hannover-Münden, Hannover bei Münden og Hannover bei München, så i 1856 ble byens navn forkortet til Hann. Münden. Dette ble i 1991 det offisielle navnet.

Historie

Byens grunnleggelse er ikke tidfestet, men i et dokument fra 1183 blir det nevnt en by, og på bakgrunn av dette feiret byen i 1983 800-årsjubileum.
Hertug Otto I av Brünswick-Lüneburg tildelte i 1247 byen stapelrett; alle varer som ble ført på elvene skulle losses i byen, og bys fram for byens innbyggere i tre dager før de kunne fraktes videre. Dette førte til en økonomisk gullalder som fortsatt kan sees i byens arkitektur. På 1300-tallet ble byens St.Blasiuskirke bygd. Mellom 1603 og 1618 ble byens rådhus bygd i Weserrenessanse-stil. I tredveårskrigen ble byen i 1626 erobret av Tillys soldater etter flere dagers beleiring. I 1868 ble forstakademiet grunnlagt, som ble en viktig del av byens liv.
Hann. Münden kom gjennom andre verdenskrig uten større ødeleggelser.

Turisme

Byens bevarte gamle bykjerne tiltrekker seg mange besøkende.
Byen ligger også langs den populære turistruta Deutsche Märchenstraße («den tyske eventyrveien»).
NM i bryting 1936

NM i bryting 1936 ble arrangert i Bergen 28.-29. mars. Arrangør var Bergens Atletklubb. Kongepokalen ble vunnet av Ivar Stokke.
Ben Adams

Bakgrunn

Adams ble født i Bracknell i Storbritannia, som sønn av Anita (født Olpherts-Forrester) og Anthony W. Stephens. Foreldrene hans ble senere skilt. Da han var 8 år, i januar 1990, giftet moren hans seg med forretningsmannen Jeremy Adams, og han tok deretter navnet Benjamin Stephens Adams.
Ben vokste opp i Middlesex. Han hørte på artister som Madness, James Taylor, Michael Jackson og Tracy Chapman, men fant etterhvert ut at å synge solo på skoleforestillinger og spille piano, obo og fiolin i musikkundervisningen, og deretter kombinere alt dette med en ny lidenskap for musikere som Prince, Queen og Stevie Wonder, kunne han slippe inn i  en verden av musikk.

A1 1998-2002

I 1997 ble Ben med i et band som heter A1 og mellom 1999 og 2002 ga de ut tre album, en rekke nummer én og Top 10 hits over hele verden, – alle unntatt to av dem ble skrevet eller med-skrevet av Ben. 
"Caught In The Middle" ble en av A1 mest solgte singler, en belønning, for Ben, som påviste allsidig låtskriving hadde en plass på listene.

Etter A1

Da A1 kom til en slutt, ble Ben bombardert med mange forutsigbare tilbud om arbeid. På tross av å ha forlatt A1, hans plateselskap Sony, sitt forlag og hans ledelse, snudde Ben dem alle ned flat. "Jeg var ute på det store bildet," minnes han, "og jeg ville ikke la noe på veien ødelegge det. Ben spilte inn et album, "It's Brutal Out There". "Sangene på albumet handler om livet mitt, og de tingene jeg har opplevd. Selv om jeg bare er 25, har jeg allerede vært gjennom mye. Skrive sanger for meg er som å skrive en dagbok, bortsett fra at den kan leses av alle". 
I tillegg til å skrive for seg selv, satte Ben opp Parkbench Studios og vendte sin oppmerksomhet til å skrive og produsere for og med andre artister både i Storbritannia og USA.

A1 2009-d.d.

A1 ble gjenforent i august 2009 og er for tiden signert til Universal Music Norge på en verdensomspennende avtale. Deres siste album, "Rediscovered", kom ut i 2012.

Big Brother

I 2009 kom han på 5.-plass i den britiske versjonen av Big Brother.

Melodi Grand Prix 2010

6. februar 2010 stod Ben og resten av gutta i A1 på scenen i Oslo Spektrum under finalen av Melodi Grand Prix 2010 med låten "Don’t Wanna Lose You Again". De endte opp som nr. 2 i den finalen.
Folkerett

Folkerett eller internasjonal rett omhandler i utgangspunktet rettsforholdene mellom selvstendige stater – de mellomstatlige rettsforhold, men vil i visse tilfeller også omhandle rettsforholdene mellom individer og stater, og mellom organisasjoner og stater.
Folkeretten bygger i hovedsak på traktater (avtaler mellom statene) og folkerettslig sedvane (statenes egen praksis). I årene etter andre verdenskrig er det gjort et stort arbeid for å kodifisere folkeretten. Wien-konvensjonen om traktatretten fastsetter lovligheten i mellom- og internasjonale avtaler. Norge har i motsetning til de fleste av FNs medlemsland ikke ratifisert denne traktaten.

Hvordan skapes folkerett

Folkerett kan skapes av at stater har en fast praksis i forholdet mellom hverandre eller i forhold til egne eller fremmede statsborgere på felter der ingen internasjonal konvensjon regulerer forholdene, såkalt folkerettslig sedvane. I nåtidens verdenssamfunn er alle viktige områder regulert av traktater. Disse universelle traktatene får virkning også for stater som ikke har ratifisert dem.
Spørsmålet om et avtaleverk tas opp på dagsordenen for FNs Hovedforsamling. Dersom det er konsensus om at det trengs en ny konvensjon, diskuteres det om en av FNs egne komiteer eller en spesialinnkalt konferanse skal stå for forberedelsesarbeidet gjennom fageksperter. Målet er å oppnå konsensus om alle punkter, det er ikke lenger vanlig å holde avstemninger om internasjonale avtaletekster. Havrettskonferansen arbeidet på basis av konsensus i alle år, men Havrettskonvensjonen måtte til slutt vedtas ved avstemning. Dette førte til at arbeidet med ratifisering gikk tregt, men Havrettskonvensjonen er nå i kraft, og må antas å representere gjeldende folkerett som binder også stater som ikke er part i avtalen. Bare dersom det utvikler seg en fast statspraksis (se folkerettslig sedvane) i strid med konvensjonen på felter som er regulert (eksempelvis når det gjelder mineralregimet på havbunnen utenfor de økonomiske soner), kan det bli tale om å endre rettstilstanden.
Via Salaria Picena

Via Salaria Picena var en romervei som sammenbandt Via Flaminia med Via Salaria. Veien avvek fra Via Flaminia ved Fanum fortunae og nådde Via Salaria ved Castrum Truentinum nær Porto D'Ascoli. En annen vei som også sammenbandt Via Flaminia med Via Salaria var Via Salaria Gallica.
Jeg fikk en sorg så stor

«Jeg fikk meg en sorg så stor» er et skillingstrykk av ukjent opprinnelse. Det ble samlet og presentert i Alf Prøysens visespalte i Magasinet For Alle på 1950-tallet.

Teksten

1.Jeg fikk en sorg så stor i mine unge dager,

som aldri ende får så lenge som jeg lever,

som aldri slukkes ut så lenge jeg er til,

hjelp meg trofaste Gud gjør med meg hva du vil.
2.I stede for brudeseng, i barselseng jeg træde,

i stede for spill og dans jeg hører barnet græde,

i stedet for kjærlighet jeg nu bedragen var,

i stedet for vennen min jeg nu slett ingen har.
3.Jeg ønsker deg min venn så mange gode netter,

som lunden den har løv som hasselen den har nøtter,

som fisken ut i sund som fuglen ut i lund,

som stjerner uten tall i himmelens frydesal.
4.I mine barndomsdager jeg skjenket blev to skåler,

den ene drakk jeg ut, den blandet jeg med tårer,

den andre står til skjenk for meg o akk o ve,

jeg drikker daglig den med stor bedrøvelse.
Danmarks Radio

Bygninger

Danmarks Radio flyttet i 1941 inn i det nybyggede Radiohuset i Rosenørns Allé på Frederiksberg. I 1970 flyttet tv-seksjonen til TV-Byen i Gyngemosen i Gladsaxe. I 2006 ble DRs nye hovedkvarter DR Byen i Ørestad på Amager åpnet, og i løpet av 2007 hadde alle DRs ansatte i Københavnområdet flyttet inn i det nye hovedkvarteret.
DR SymfoniOrkestret, DR Underholdningsorkestret og DR Big Band er navnene på DRs tre kringkastingsorkestre med henholdsvis 99, 43 og 16 musikere. Danmarks Radio drifter også profesjonelle kor som DR Vokalensemblet og DR Koncertkoret med heltidsansatte sangere i vokalensemblet og deltidsansatte i konsertkoret. Utover dette har Danmarks Radio DR Ungdomsensemblet foruten DR Pigekoret som er øverste trinn i en omfattende korskole.

DR Koncerthuset

17. januar 2009 innviet Danmarks Radio DR Koncerthuset i København. Konserthuset er tegnet av den franske arkitekten Jean Nouvel  og inneholder fire konsertsaler. Den største – Studie 1 – har 1800 sitteplasser og et 91 stemmers orgel bygd av den nederlandske orgelbygger Van Heuvel. Salen er amfiteatralsk oppbygd etter mønster av Berliner Philharmonie og er allerede lovprist for sin akustikk og arkitektoniske skjønnhet.
Cavendish Astrophysics Group

Cavendish Astrophysics Group (tidligere Radio Astronomy Group) er basert ved Cavendish Laboratory ved University of Cambridge. Gruppen opererer alle teleskopene ved Mullard Radio Astronomy Observatory, med unntak av det 32 m store MERLIN-teleskopet, som opereres av Jodrell Bank.
Gruppen er den nest største av tre astronomiske avdelinger ved University of Cambridge.
Nobuhiro Takeda (1965)

Karriere

Nobuhiro Takeda startet sin profesjonelle karriere i Honda FC i 1987. Han har også spilt for Cerezo Osaka.
Zhangqiu

Zhangqiu (kinesisk: 章丘; pinyin: Zhāngqiū) er et byfylke i den subprovinsielle by Jinan i provinsen Shandong Folkerepublikken Kina.
Befolkningen var på 984 598 innbyggere i 1999.

Oldtidsstat

Oldtidsstaten Tan lå på Zhangqius område.

Kulturminner

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det gjør også Chengziyafeltet, det første arkeologiske funnstedet for det som er blitt kjent som Longshankulturen fra yngre kinesisk steinalder. Det ble oppdaget i 1928 og utgravd 1930–1931. Andre vernede arkeologiske funnområder i byfylket er Xihe, Xiaojingshan og Dongpingling.

Jernbane

Qingdao-Taiyuan høyhastighetstog stanser her på sin vei fra Qingdao til Taiyuan.

Vei

Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.
Squelch

Tonesquelch og selektivt oppkall

Det finnes flere metoder for å unngå forstyrrelser og kun motta det som ønskes mottatt.
CTCSS (Continuous Tone-Coded Squelch System / Kontinuerlig tone kodet squelch metode) er en metode som benyttes blant annet i endel moderne privatradioer. Senderen legger til en dyp tone som er for dyp til å komme ut i høytaleren, men mottakeren registrerer frekvensen og bruker squelchsystemet til å åpne høyttaleren om riktig tone mottas. Dersom fire familier bruker samme kanal med privatradioer og bare ønsker å snakke innen familien, kan hver families radioer stilles inn med en kode/tone. Alle radioene sender da ut den tonen familien bruker, og høttaleren åpner bare når det er en radio i samme familie som sender. Dersom andre sender samtidig kan det bli problem med å høre meldinger til seg. En radio innstilt på kanalen uten innstilt tonesquech vil høre alt som sies på radioene i alle familiene. Dette systemet er ikke egnet for kommunikasjon med høy kommunikasjonssikkerhet, men er hendig i privatradioer.
Selektivt oppkall brukes vanligvis i lukkede VHF-nett som politi- og helseradionett, maritim VHF og det ble brukt i det manuelle OLT-mobiltelefonnettet. Det tradisjonelle er 5-tone CCIR som sender fem toner etter hverandre. Dette gir mulighet for at radioen er stille til det kommer samtale til den aktuelle radioen. Slike femtone koder er også brukt for å sende statusrapporter. 
I eldre privatradioer (Walkietalkie) er det også brukt to-tone selektive oppkall.
DCS (Digital coded squelch) sender et digitalt signal som et tillegg på en digital sending og fungerer som tonesquelch slik at høyttaleren er åpen når riktig kode taes imot.
Pseudomorphinae

Utseende

Denne gruppen ser veldig ulike ut fra de fleste løpebiller. Kroppen er bredt oval, hodet ikke markert avsatt fra resten. Antenner og bein er ganske korte.

Utbredelse

De fleste av artene lever i Australia.
Teorien om at jorden er hul

Teorien om at jorden er hul er en teori som hevder at jorden er hul og kanskje beboelig på innsiden. Denne antagelsen er motbevist ved geologiske undersøkelser og moderne kunnskap om planetenes tilblivelse. Teorien er i dag utdatert som reell, men finnes fremdeles innenfor begrepet pseudovitenskap. Ideen har også et visst fotfeste innenfor eventyrfortellinger og science fiction.
Dersom en hadde lyktes i å bebo jordskallets innside, ville en fått en overraskelse – vektløshet. På innsiden av et skall vil gravitasjonskreftene fra skallet utbalansere hverandre og netto gravitasjon blir null.
Oscar Montelius

Medlemskap og utmerkelser (utvalg)

Montelius ble medlem av Kungliga Vitterhets Historie och Antikvitets Akademien i 1877 og av 
Kungliga Vetenskapsakademien i 1895. Han ble tildelt Kungliga priset i 1885. 12. april 1917 ble han innvalgt i Svenska Akademien på stol nummer 18 etter Vitalis Norström og inntrådte 20. desember samme år.
Bakfjorden

Bakfjorden (nordsamisk: Báhkavuotna) er en fjord i Måsøy kommune i Finnmark. Fjorden har innløp mellom Skjarvodden i nord og Avløysinga i sør og strekker seg seks km østover til Skibsbukta i enden av fjorden. Vest for Avløysinga går Snefjorden sørover.
Den eneste bosetningen ved fjorden er Varneset på sørsiden helt innerst i fjorden. Bakfjorden er 137 meter på det dypeste, omtrent halvveis inn i fjorden.  
Fylkesvei 889 går langs hele nordsiden av fjorden.
Spionen Selmer Nilsen var fra Bakfjord.
St. Lawrence-bukta

St. Lawrence-bukta, eller Saint Lawrence-bukta, (engelsk: Gulf of Saint Lawrence, fransk: Golfe du Saint-Laurent) er ei stor havbukt på Canadas østkyst, mellom Newfoundland og det canadiske fastlandet. Grensa mot Atlanterhavet går langs ei linje fra Kapp Breton på Nova Scotia til den franske øya St. Pierre utafor sørkysten av Newfoundland. St. Lawrence-bukta har forbindelse til Atlanterhavet gjennom Cabotstredet mellom Nova Scotia og Newfoundland, og gjennom Belle Isle-stredet mellom Newfoundland og Labradorhalvøya. 
St. Lawrence-elva, som kommer fra De store sjøer, har utløp innerst i bukta. I St. Lawrence-bukta ligger de store øyene Anticosti og Prince Edward Island, og den mindre øygruppa Îles de la Madeleine. Ytterst mot havet ligger den franske øygruppa Saint-Pierre og Miquelon.